Trotoar u Ulici dr Drage Ljočić od nedavno je brendiran. Sugrađanin je rešio da obeleži parking mesto (na trotoaru) specijalno za svog četvorotočkaša - logom "audija". A kada mu je smeli komšija stao na mesto usledile su pretnje, napadi.

Izvor: Mondo/ Goran Sivački

Bahotosti i bezobrazluku čini se nema kraja.



Iako ovo nije prvi put da neko “okupira” parking, činjenica da je to urađeno na ovaj način je neverovatna. Bez ikakvih drugih obeležja rezervisanog ili zakupljenog mesta, čovek je samoinicijativno rešio da sebi obezbedi parkiralište i to na trotoaru, na kom nije ni dozvoljeno parkiranje.



Obeležio je linijama mesto, a potom na sredini iscrtao audi znak, budući da tu marku automobila i vozi.



Komšije kažu da je "momak prvo izbetonirao taj deo trotoara, a potom iscrtao."



”Videli smo kada je to radio. Doneo je karton, sprej i šemu za “audi” logo i crtao. To je bilo pre oko mesec dana, a malo pre toga je pazario novi automobil”, kaže Milica M.



Sve do subote niko se nije usudio da parkira na to mesto.



”U subotu smo se kasnije uveče vratili kući i pošto nigde nije bilo mesta moj suprug je stao na to obeleženo. Nećete verovati, ali taj čovek nam je već tu noć bacao topovske udare na terasu. To je bilo strašno, Zamislite kada je to odjeknulo u četiri sata ujutru, pa onda opet i u šest. Pukla nam je daska na terasi i plastična stolica. On živi prekoputa i bacao ih je sa svoje terase”,, ispričala je za MONDO i dalje potresena Milica koja kaže da od tada ne spavaju jer ne znaju šta će sledeće da uradi.

Izvor: Mondo/ Goran Sivački Izvor: Mondo/ Goran Sivački 1 Izvor: Mondo/ Goran Sivački Izvor: Mondo/ Goran Sivački 2 Izvor: Mondo/ Goran Sivački Izvor: Mondo/ Goran Sivački 3 Izvor: Mondo/ Goran Sivački Izvor: Mondo/ Goran Sivački 4 Izvor: Mondo/ Goran Sivački Izvor: Mondo/ Goran Sivački 5 Izvor: Mondo/ Goran Sivački Izvor: Mondo/ Goran Sivački 6 Izvor: Mondo/ Goran Sivački Izvor: Mondo/ Goran Sivački 7 Izvor: Mondo/ Goran Sivački Izvor: Mondo/ Goran Sivački 8 Izvor: Mondo/ Goran Sivački Izvor: Mondo/ Goran Sivački 9 Izvor: Mondo/ Goran Sivački Izvor: Mondo/ Goran Sivački 10 Izvor: Mondo/ Goran Sivački Izvor: Mondo/ Goran Sivački 11 Izvor: Mondo/ Goran Sivački Izvor: Mondo/ Goran Sivački 12 / 12





”Odmah ujutru nam je došao na vrata i pitao nas kakav problem mi imamo sa njim. Bili smo u čudu, moj suprug je rekao da ne zna o čemu priča, a on nam je onda zapretio da ukoliko ne pomerimo naš automobil napraviće nam pakao od života. Da li možete da verujete?”, u čudu se pita žena.



Nakon incidenta Milica i suprug su pozvali policiju. Policajci su posle razgovora sa njima, otišli i do ljutog komšije koji ima je, kako kaže naša sagovornica, objasnio da on ima novi automobil i da mora da ga čuva, a da je njihov star i da mogu bilo gde da ga parkiraju.

KAZNA 5.000 DINARA Kada je reč o zauzimanju javnog parking mesta putem ograđivanja, u Odluci o javnim parkiralištima navedeno je da je za to nadležna Komunalna policija. Predviđena je i novčana kazna od 5.000 dinara za ometanje koršćenja parkirališta.



”To su nam preneli i rekli da oni tu zaista ništa ne mogu. Rečeno nam je da podnesemo privatnu tužbu ili da mu se sklonimo. Mislili smo da će nakon toga da se smiri, ali ne...Jedan dan je kestenjem gađao mogu muža dok je sedeo na terasi, opet pretio, a onda nam je preksinoć ižvrljao kola”, kaže Milica.



Policija je opet bila i odgovor je opet bio isti – podnesite tužbu. Očajni ljudi su pozvali i komunalnu policiju ali im je rečeno da oni ne izlaze na teren zbog toga.



Ko zna koliko bi ova agonija potrajala, da se sve ovo nije pojavilo u medijima, pa su nadležni reagovali.



Komunalni policajci, koji na prethodni poziv nisu došli, danas su bili u Ulici dr Drage Ljočić, napisali kazne i zakačili ih na sve automobile koji su stajali na trotoaru. Audija nije bilo, tako da bahati komšija nije dobio kaznu, ali verujemo da ni on više neće moći da parkira na trotoaru i “rezervisanom” mestu.



I Miličinog supruga su pozvali u policijsku stanice da da izjavu povodom ovog slučaja.



”Danas ga je pozvala inspektorka iz 29. novembra da da izjavu”, rekla nam je Milica i dodala da veruje da će se sve ovo završiti, jer su sve komšije ogorčene i u strahu.





